Ribe Stifts Adresseaviser, 1840-09-08
Frankerig. J Paris anseer man ovenstaaende Depesche til Regjeringen for at være ikke bogstaveligen meddeelt, da, tilføies der, Meddelelsen, er gjort Regjeringen i al Fortrolighed. Man finder Mehemeds Udtryk temmelig ubestemte, da man ikke tydeligen kan see om det er at forstaae saaledes, at han først vil oppebie en fjendtlig Demonstration for han begynder Kampen eller om han vil indskrænke sig til at vise Modstand kun paa det Punkt, hvor man angriber ham, uden at ville samtidigen gaae offensiv tilværk, f. Ex. ved at lade sin Hær i Syrien rykke frem i det Tilfælde at der foretages en fjendtlig Demonstration paa eet eller andet Punkt af hans Kystlande. Jmedens Vicekongen saaledes byder de 4 Magter Trods, lyde Efterretningerne fra London, Berlin og Vien saa beroligende som muligt, saa at man der ikke fæster megen Lid til den Nyhed, som et Blad har meddeelt, at der i Vien vil blive aabnet en ny Kongres for igjen at indlede Underhandlinger med Frankerig. Jdeen til denne Kongres skal være udgaaet fra selve Østerrig; man tvivler meget paa at Rusland vil indlade sig paa Forandringer i Traktaten af 15de Juli, men tvertimod at fornyede diplomatiske Underhandlinger vilde medføre Traktatens totale Tilintetgjørelse. Jhvorvel ogsaa de sidste Depescher fra Gutzot i bestemte Udtryk udtale Fredens Opretholdelse, saa er man dog i de senere Dage kommen paa andre Tanker i Paris. Anledningen dertil har det Svar givet, som Ludvig Philip ved sin Tilbagekomst til St. Cloud meddeelte den østerrigske og preussiske Gesandt, da disse - tilligemed det øvrige diplomatiske Korps - vare stædte til Audience. Til den første skal han have sagt: sig Hr. Metternich, at jeg hidtil har anseet ham for Europas føste Diplomat, men at han nu tvinger mig til at bekjende, at jeg har smigret ham. Jeg havde saa sikkert gjort Regning paa, at han vilde understøtte mig i at opretholde den europæiske Fred; men nu har jeg intet andet at stole paa end netop paa Frankerigs Vaaben." Denne Scene gjorde et dybt Jndtryk paa alle de Tilstedeværende, hvoriblandt den østerrigske Konsul, Baron Rothschild, som i sin Bestyrtelse over den bestemte Tone, hvori hine Ord udtales skal være let til Dronningen og anmodet hende om at bringe Kongen paa andre Tanker; dog Dronningen afslog strax denne Anmodning. Den preussiske Gesandt skal have faaet det Hverv at sige til sin Monark, at Ludv. Philipslet ikke kunde forstaae de idelige Venskabsforsikkringer, Kong Vilhelm stedse gav ham, naar han paa samme Tid undertegnede en Traktat, der gik ud paa at fornærme Frankerig. "Univers meddeler denne Nyhed, som i Begyndelsen antoges for en Anekdote, men den er senere optaget i flere ministerielle Blade, saa at man slet ikke tvivler og dens Ægthed. - En kgl. Ordonnants aabner Krigsministeriet en Kredit paa 19 Mill. Fr. og en anden paa 8 Mill. til overordentlige Udgivter ved Hæren. J Søhavnene arbeides tidligt og sildigt. Det Linieskib som overbragte Lalande til Toulon har faaet Ordre til ufortøvet at sætte Seil til Levanten; Admiralen bliver i Lazaretet. - Til Strasburg skal der være indtruffen Efterretning om at Nationalgarden der skal mobiliseres. J Paris have flere tusinde Haandværksvende af forskjellig Profession sammenrottet sig og krævet en høiere Dagløn; Dag og Nat holde de Forsamlinger, saa at Politiet ei altid har saa let ved at komme paa Spor efter dem, en heel Deel er allerede fængslet, saa at man frygter for, at hvis Arrestationerne skulde blive ved som de have begyndt har man ikke Plads til dem i Fængslerne.